آوروپا بیرلیگی کمیسیونو تورکیه ایله آوروپا بیرلیگی آراسینداکی کؤچ ایله علاقه‌دار راضیلاشما‌دان نتیجه الده ائدیلمکده داوام ائتدیگینی بیلدیردی.
گونده‌لیک مطبوعات کنفرانسیندا سوال‌لارا جاواب وئرن آوروپا بیرلیگی کمیسیونونون سؤزچوسو ناتاشا برتود "آوروپا بیرلیگی- تورکیه " آراسینداکی کؤچ راضیلاشماسیندان نتیجه الده ائدیلمکده داوام ائدیر. راضیلاشما سایه‌سینده نیظام‌سیز کؤچ 91 فایز آزالدی" دئیه وورغولادی.
تورکیه-‌نین و آوروپا بیرلیگی-نین راضیلاشمایا دایر وعدلرینه صادق قالدیغینی قئید ائدن سؤزجو یونانیستان-‌داکی نیظام‌سیز کؤچ آخینینداکی آرتیمی یاخین‌دان تعقیب ائتدیک‌لرینی و رسمی‌لرله علاقه ساخلادیق‌لارینی ایفاده ائتدی.
برتود یونانیستانین میدیل‌لی آداسینا نیظام‌سیز کؤچ آخینیندا یاخین زامان‌داکی آرتیمین ایسه تورکیه-آوروپا بیرلیگی کؤچ راضیلاشماسی اولیندکی سویه‌لردن چوخ آشاغی اولدوغونا دقت چکدی.
